als_Latn dik_Latn sag_Latn
Itali, shqiptarja shpëton nga vdekja (Burimi: Top Channel, www.top-channel.tv)
Itali, shqiptarja shpëton nga vdekja
Një ngjarje e rëndë ka tronditur qytetin e Napolit, ku mbrëmjen e së enjtes një vajzë shqiptare u gjet gati pa jetë në hyrjen e një pallati.
Banorët lajmëruan policinë kur dëgjuan rënkime dhe panë lëvizje brenda një qeseje të madhe që zakonisht përdoret për mbeturinat.
Një banor gjeti brenda saj 24-vjeçaren Xhiulia Toska, e cila ishte e plagosur shumë rëndë në kokë dhe në kraharor. Ajo ishte e lidhur dhe me fytyrën të dëmtuar rëndë nga dhuna.
Hetuesit bëjnë të ditur se ajo është dhunuar rëndë në dhomën e gjumit dhe është nxjerrë zvarrë në hyrjen e pallatit brenda qeses plastike, duke menduar se ishte pa jetë dhe në pritje të një automijeti për ta hedhur diku trupin.
Aktualisht vajza ndodhet e shtruar në reanimacion pasi është operuar urgjentisht dhe është në gjendje kome farmakologjike. Në afërsi të Napolit është ndaluar një 28-vjeçar vendas me mbiemrin D’Esposito, që sipas hetuesve ka lidhje me ngjarjen.
Nuk po lihet pa u ndjekur asnjë pistë, por mendohet se dhunimi ka lidhje me arsye sentimentale. Policia nuk përjashton mundësinë që i riu të ketë vepruar i vetëm, megjithatë tani për tani ai nuk është formalisht i akuzuar, por vazhdon marrja e tij në pyetje.
Ndërkohë, po kërkohet një shtetas shqiptar që jetonte me viktimën, e cila banonte vetëm prej njëzet ditësh në pallatin ku u gjet në agoni.
15.06.2013
Burimi: Top Channel
als_Latn als_Latn als_Latn als_Latn als_Latn als_Latn als_Latn als_Latn als_Latn unk eng_Latn